DIL | Les aigües turbulentes
Arxiu d'etiquetes: DIL
De nou en campanya (i 7: si tu no hi vas…)
Publicat el 18 de desembre de 2015 per jordicc
Final de campanya electoral. És el dia de passar l’escombra:
* Amb el debat d’ahir nit (a set!), TV3 es va rendir definitivament al sòrdid món de la cridòria tan ben representat a les televisions privades. Els candidats, parlant dos, tres… o tots set alhora, van ser incapaços d’articular un debat entenedor, mentre la directora-presentadora, una Mònica Terribes que ha tingut millors èpoques, s’esforçava sense èxit en transformar l’orgue de gats en una orquestra mínimament harmònica.
* Però qui va dissenyar la propaganda electoral de Democràcia i Llibertat? Per mi que deu ser de la CUP perquè sembla feta perquè ningú no els voti. Cartells en blanc i negre, fotos dels candidats que sembla que hipnotitzin qui els mira (com molt bé va escriure l’altre dia un entès en un diari), lletres guixades amb bolígraf… Tampoc recordo que tinguin cap eslògan. En fi, res que convidi a agafar les seves paperetes i a dipositar-les amb excitació a les nou en punt a les urnes corresponents. I mira que ho necessitem!
* No en farem més llenya de la necessària, pobre home, però hem de reconèixer que molts tindrem una íntima satisfacció si diumenge al vespre els resultats donen zero diputats a la unió de Duran i companyia (UDC). No vulguem ser comprensius ni hi busquem excuses: aquest home és el representant més qualificat de la casta política, en el sentit més negatiu del terme. Un amic meu va crear ahir el hashtag #etqueden3diescerillo: dilluns, l’inquilí del Palace haurà de fer les maletes. Bon vent.
* S’ha d’anar a votar diumenge? Jo hi aniré, i des que la CUP va dir que calia abstenir-se, ho faré amb més entusiasme. S’ha de reconèixer als nois de la samarreta una especial habilitat per sortir amb ciris trencats quan més inoportuns són (els ciris). Si l’independentisme conseqüent o el que es creu el referèndum del de la cueta (concedim-li el benefici del dubte) anem a votar massivament diumenge els beneficis per al procés són ben evidents. És una llàstima que alguns no ho sàpiguen veure així. Per cert, molt bo l’anunci de l’Assemblea: amb el sofà torna l’autonomisme (“si tu no hi vas…”).
[Imatge: foto ACN; www.ara.cat]
Publicat dins de 1. Política, Política	| Etiquetat com a CUP, DIL, Duran, Espanyoles'15, TV3	| Deixa un comentari
20.04.2019 | 22:00
Cartes creuades: Una campanya rara i un testimoni que vol declarar dues vegades
Laura Borràs: ‘La prioritat principal és l’exigència del final de la repressió’
Els manaments i les plagues del 2019
Mas de l'Altet (Canal Alta)
Mas de l'Altet (Polop Baix)
El Safraner
Sobre la revolució
Les Llacunes
De Notre-Dame a la catedral barcelonina: una Santa Espina
Homenatge necessari
Decret sobre predocs: allò que els titulars no diuen...
La serra del Montsià des de la serra de Godall
Sobre art, arquitectura i la "Barcelona retro" d'Òscar Dalmau (1).
República i teatre (69) Crec que anem bé.
2. Societat (902)
3. Personal (402)
Tarragona (127)
Arrimadas Barcelona Baños català cinema Colau comerç CUP ERC església Espanyoles'15 esport Fernández Forcadell Franco Gastronomia història Junqueras Junts pel Sí llibre Mas Municipals'15 Nadal Onze Setembre Parlament Parlament'15 Partal París periodisme Podemos poesia PP Puigdemont Rajoy Referèndum 1-O Romeva Rufián Sánchez Tarragona televisió Torra turisme TV3 UDC Òmnium
‘Ananké’
Mil alvernians
Sequeres diverses
I ella va dir prou
Adéu festival